b'\n_START_ARTICLE_\nPoekilosoma\n_START_SECTION_\nUtseende\n_START_PARAGRAPH_\nMiddelsstore (19-25 millimeter), kraftige, mer eller mindre svarte trebukker. Det er stor forskjell mellom kj\xc3\xb8nnene i utseende. Hannen har forholdsvis korte, kraftige, kamformede antenner, kroppen er sv\xc3\xa6rt blank, svart med et varierende innslag av gulr\xc3\xb8dt. Hodet er firkantet med sm\xc3\xa5 fasett\xc3\xb8yne og en bred, grunn, V-formet fure i pannen. Pronotum er sekskantet med en kort pigg midt p\xc3\xa5 hver sidekant, bakkanten er betydelig innbuktet innenfor hvert bakhj\xc3\xb8rne. Dekkvingene smalner jevnt av bakover og har avrundede "skuldre". Hunnen er matt farget med kraftig punktert overside, antennene er ganske spinkle, dekkvingene parallellsidige.\n_START_SECTION_\nLevevis\n_START_PARAGRAPH_\nLarvene borer i d\xc3\xb8d ved, ofte i d\xc3\xb8de r\xc3\xb8tter. De etterlater seg grove ganger i veden. Utviklingen tar flere \xc3\xa5r. Disse billene bes\xc3\xb8ker ikke blomster, og mange arter er natt-aktive. En del av dem kommer til lys.\n_START_SECTION_\nUtbredelse\n_START_PARAGRAPH_\nSlekten er bare kjent fra det s\xc3\xb8rlige Brasil.'